**NAČRT IN KRITERIJI OCENJEVANJA V ŠOLSKEM LETU 2024/2025**

**AKTIV ZA GEOGRAFIJO**

**GEOGRAFIJA**

**MINIMALNI STANDARDI ZNANJA**

Minimalni standardi znanja so za geografijo zapisani v predmetnem izpitnem katalogu za splošno maturo za leto 2024 (<https://www.ric.si/splosna-matura/predmeti/geografija/>) kot izpitne vsebine in cilji.

Minimalni standardi prvega letnika so tudi temeljno znanje dijakov tudi v drugem, tretjem in četrtem letniku. Minimalni standardi drugega letnika so tudi temeljno znanje dijakov tretjega in četrtega letnika. Minimalni standardi znanja tretjega letnika so tudi temeljno znanje dijakov četrtega letnika.

**KRITERIJI ZA OCENJEVANJE ZNANJA**

1. **USTNO OCENJEVANJE ZNANJA**

Ustno ocenjevanje znanja je napovedano. Datumi se določijo na začetku vsakega ocenjevalnega obdobja. Če se dijak ne drži dogovora je lahko ustno ocenjen kadarkoli nenapovedano.

Dijakovo znanje mora biti ustno ocenjeno vsaj enkrat v šolskem letu.

Pri ustnem ocenjevanju dijak odgovarja na tri vprašanja različnega nivoja znanja. Na oceno vpliva samostojnost pri odgovarjanju, kakovost odgovorov in spretnost uporabe zemljevida.

Če dobi dijak pri ustnem ocenjevanju znanja nezadostno oceno, jo lahko popravlja. V tem primeru se v redovalnico vpišeta obe oceni.

Dijak lahko izboljšuje tudi pozitivno oceno. V tem primeru se v redovalnico vpišeta obe oceni.

**Opisni kriteriji za ustno ocenjevanje znanja:**

|  |  |  |  |  |  |
| --- | --- | --- | --- | --- | --- |
| **Znanje / ocena** | **odlično** | **prav dobro** | **dobro** | **zadostno** | **nezadostno** |
| **Poznavanje vsebine** | Zna vse zahtevane pojme. | Zna navesti večino pojmov. | Pozna več kot polovico pojmov. | Pozna polovico pojmov. | Pozna manj kot polovico pojmov. |
| **Orientacija na karti** | Na karti se odlično znajde. | Na karti se dobro znajde. | Na karti pokaže le glavno. | Na karti se slabo znajde. | Ne zna pokazati niti osnovnih pojmov. |
| **Razumevanje in primeri** | Dobro obvlada povezave, razlikuje vzroke in posledice, poda lastne primere. | Razume večino, poda ustrezni primer. | Ima delno predstavo o nekaterih zakonitostih in povezavah. Primeri so povzeti. | Ne loči vzrokov od posledic. Slabo obvlada povezave, pomanjkljivi primeri. | Ne razume. Neustrezni primeri. |
| **Razlaga** | Razlaga je jasna in nedvoumna, pravilno uporablja strokovne izraze. | Ustrezna. | Delno pravilna. | Pomanjkljiva. | Ne zna razložiti. |
| **Argumenti (za mnenja, trditve, stališča)** | Originalni, lastni, prepričljivi. | Lastni in prepričljivi. | Deloma ustrezni in povzeti. | Slabo prepričljivi, povzeti. | Neustrezni ali jih sploh ni. |

1. **PISNO OCENJEVANJE ZNANJA**

Pisno ocenjevanje znanja je napovedano. Datumi za vsa pisna ocenjevanja znanja se določajo skupaj z dijaki.

Dijaki 1., 2. in 3. letnikov imajo najmanj tri pisna ocenjevanja v šolskem letu.

Dijaki 4. letnikov imajo najmanj štiri pisna ocenjevanja v šolskem letu.

Dijaki športniki, ki so odsotni zaradi športnih obveznosti ter dijaki, ki so odsotni zaradi dolgotrajne bolezni pridobijo ocene v skladu z dogovorom med profesorjem, dijakom, razrednikom, svetovalno službo in športnim koordinatorjem.

Če je dijakovo znanje pri pisnem ocenjevanju znanja ocenjeno z oceno nezadostno, mora dijak oceno popravljati. V redovalnico se vpišeta obe oceni.

Dijak lahko izboljšuje tudi pozitivno pisno oceno, in sicer pisno. V redovalnico se vpišeta obe oceni.

**Kriteriji za pisno ocenjevanje znanja:**

0 – 49% nezadostno

50 – 61% zadostno

62 – 77% dobro

78 – 89% prav dobro

90 – 100% odlično

IZJEME:

* Dijaki, ki jim pri pisnem ocenjevanju znanja zmanjka ena točka do višje ocene, lahko manjkajočo točko pridobijo z zagovorom.
* Dijaki, ki pri pisnem ocenjevanju znanja zberejo vsaj 45% vseh točk, nezadostno oceno lahko (v dogovoru z učiteljem) popravijo ustno.

Izjeme veljajo, če dijak pri pouku aktivno sodeluje in opravlja vse šolske obveznosti (opravlja domače naloge, ne moti pouka, sodeluje pri pouku, idr.).

1. **DRUGA OCENJEVANJA ZNANJA**

Dijaki lahko oceno pridobijo tudi z izdelavo plakata, domačih nalog, referatov, poročil iz ekskurzij, razstav, itd. Profesor lahko izdelavo omenjenih izdelkov določi kot obvezno ali neobvezno. V tem primeru profesor določi kriteriji ocenjevanja in z njimi seznami dijake.

1. **ZAKLJUČEVANJE OCEN**

Pri zaključevanju ocen na koncu šolskega leta se upoštevajo vse ocene.

Dijak mora biti za končno pozitivno oceno, pozitivno ocenjen v obeh ocenjevalnih obdobjih iz vse predelane snovi.

Zaključena ocena ni aritmetična sredina vseh ocen. Poleg ocen se pri zaključevanju upoštevajo tudi dijakov napredek, prizadevnost, delavnost, samostojnost pri pouku ter odnos do pouka.

1. **IZPITI**

Popravni izpiti so ustni.

Predmetni in dopolnilni izpiti so pisni.

**ITS (3. letnik)**

Pri ITS se pri geografiji znanje ocenjuje na podlagi predstavitve izbrane teme po naslednjih kriterijih, s katerimi se dijake seznani na začetku šolskega leta.

Ocena je del končne ocene pri ITS.

Popravni izpiti so ustni.

Predmetni in dopolnilni izpiti so ustni.

**MODUL ENERGIJSKI IZZIVI SLOVENIJE (2. letnik)**

Pri modulu Energijski izzivi Slovenije se ocenjuje seminarska naloga. Ocene s področja geografije se vpišejo v redovalnico k predmetu geografija.

Ljubljana, 21. 8. 2024 Vodja aktiva:

Helena Lazar